ddrg/super_eurlex huggingface dataset:
(5)

Kommissionens beslutning 2005/432/EF ( 3 ) indeholder en liste over tredjelande, hvorfra medlemsstaterne kan tillade import af kødprodukter, og i beslutningen fastsættes behandlinger, som skal forebygge risikoen for overførsel af sygdomme via disse produkter. Det er sundhedstilstanden i oprindelseslandet for de dyrearter, hvorfra kødet stammer, der er afgørende for, hvilken behandling produktet skal gennemgå. For at undgå unødvendige byrder for handelen bør det fortsat tillades at importere fjerkrækødprodukter med oprindelse i Bulgarien, som har været opvarmet (gennemvarmet) til mindst 70 °C.
(1)

Ved artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe ( 2 ).
(3)

Der er konstateret en stor overskudsproduktion på markedet for bordvin i Italien, hvilket afspejles af faldende priser og en foruroligende stigning i lagrene ved udgangen af produktionsåret 2004/05. For at vende denne negative udvikling og således afhjælpe den vanskelige markedssituation er det nødvendigt at bringe lagrene af bordvin ned på et niveau, der anses for normalt til at dække markedsbehovet.
(2)

Indførelsen af en importordning, der er baseret på anvendelsen af en passende toldsats, parallelt med anvendelsen af en toldpræference inden for rammerne af et toldkontingent for import med oprindelse i AVS-landene, bør ledsages af en mekanisme for tilsyn med importen, som gør det muligt løbende at få kendskab til de mængder, der overgår til fri omsætning i Fællesskabet. En mekanisme baseret på udstedelsen af importlicenser, der indebærer en sikkerhedsstillelse, som garanterer, at den import, for hvilken der er ansøgt om licenser, faktisk finder sted, udgør et egnet instrument til at nå denne målsætning. Der bør vedtages nærmere bestemmelser for anvendelsen af en sådan mekanisme for import, der foretages til toldsatsen i den fælles toldtarif.
(24)

Eftersom reaktivitet er en egenskab i bariumcarbonat, der som sådan ikke fremgår af producenternes produktionsspecifikationer, men som kan udledes på grundlag af den pågældende vares partikelstørrelse og densitet, er det normal praksis i de forskellige endelige brugersektorer, at der ved leveringen af varen foretages prøver for at kontrollere dets egenskaber. Den omstændighed at de endelige brugere i en sektor som f.eks. teglindustrien, hvor reaktiviteten er afgørende, øger den mængde af bariumcarbonat, som de normalt har brug for i deres produktionsproces, når de bruger den vare, der importeres fra Kina, hvilket de ikke gør, når de bruger EF-erhvervsgrenens varer, tyder på, at EF-erhvervsgrenens bariumcarbonat af de endelige brugere anses for at have højere reaktivitet. En yderligere analyse af de varer, der sælges på EF-markedet, har desuden vist, at EF-erhvervsgrenen foruden de mest reaktive kvaliteter, der tegner sig for mindre end 5 % af dens salg i EF, jf. betragtning 80 i den midlertidige forordning, faktisk også solgte andre kvaliteter med en meget høj reaktivitet, som tegnede sig for yderligere ca. 20 % af dens samlede salg i Fællesskabet. Resten af EF-erhvervsgrenens salg består af salg af kvaliteter med lavere reaktivitet. Det blev derfor konkluderet, at det under disse omstændigheder og i modsætning til det, der er indholdet af betragtning 80 i den midlertidige forordning, er berettiget at foretage en justering for forskelle i reaktivitet.
I overensstemmelse med Kommissionens beslutning 2001/300/EF af 30. marts 2001 om EF's samarbejde med FN's Levnedsmiddel- og Landbrugsorganisation, navnlig om Europa-Kommissionens foranstaltninger til bekæmpelse af mund- og klovesyge ( 4 ) indgik Kommissionen aftalen »Implementing Agreement MTF/INT/003/EEC911100 (TFEU970089129) on EC Funded Permanent Activities carried out by the FAO European Commission for the Control of Foot and Mouth Disease«, som løb indtil den 31. december 2004 og blev gennemført efter planen.
(7)

Ved Kommissionens beslutning 2005/432/EF om dyre- og folkesundhedsbetingelser og standardcertifikater for import fra tredjelande af kødprodukter til konsum og om ophævelse af beslutning 97/41/EF, 97/221/EF og 97/222/EF ( 3 ) er der opstillet en liste over tredjelande, hvorfra medlemsstaterne kan tillade import af kødprodukter, og der fastsættes behandlinger, der anses for effektivt at kunne inaktivere de relevante patogener. For at forebygge risikoen for, at sygdommen overføres via sådanne produkter, skal de gennemgå en relevant behandling, som afhænger af, hvilken sundhedsstatus oprindelseslandet har, og hvilke dyrearter produktet stammer fra. Det bør derfor fortsat tillades at importere fjerkrækødprodukter med oprindelse i Rumænien, som har været opvarmet (gennemvarmet) til mindst 70 °C.
(6)

Da programmerne er vigtige for, at EF's dyre- og folkesundhedsmæssige mål kan nås, og da anvendelsen for TSE-programmernes vedkommende er obligatorisk i alle medlemsstaterne, bør EF-tilskudssatsen fastsættes på et passende niveau til refusion af de udgifter, som de pågældende medlemsstater har til de i denne beslutning omhandlede foranstaltninger, dog med et maksimumsbeløb for hvert program. For at opnå bedre styring, mere effektiv anvendelse af EF-midlerne og større gennemsigtighed er det nødvendigt også at fastsættes maksimumsbeløb for refusion til medlemsstaterne for de forskellige test, vacciner og godtgørelse til ejere for tab som følge af slagtning eller nedslagning af dyr i henhold til de enkelte programmer, hvis det er relevant.
(4)

Det nedsatte elbeskatningsniveau for forbruget i det nordlige Sverige, som udgør 20 EUR pr. MWh, er fortsat meget højere end EF-minimumssatsen i direktiv 2003/96/EF. Afgiftsnedsættelsen står desuden i forhold til de ekstra varmeudgifter for husholdninger og virksomheder i servicesektoren i Nordsverige. Dette beskatningsniveau sikrer således, at afgiftsincitamentet til at øge energieffektiviteten bevares.
(4)

Ved udarbejdelsen af listen over programmer for udryddelse og overvågning af dyresygdomme, listen over kontrolprogrammer med henblik på forebyggelse af zoonoser og listen over programmer for udryddelse og overvågning af visse transmissible spongiforme encephalopatier (TSE), hvortil der kan ydes EF-tilskud i 2006, og fastsættelsen af procentsatsen og det maksimale tilskud til de enkelte programmer skal der tages hensyn til hvert enkelt programs interesse for Fællesskabet, dets overensstemmelse med de tekniske bestemmelser i Fællesskabets relevante veterinærlovgivning og de disponible bevillinger.
(4)

Når der er tale om en traditionel fremgangsmåde, som er reguleret af særlige bestemmelser i producentmedlemsstaten, kan denne medlemsstat ved udtrykkelige tilladelser og under forudsætning af, at der føres passende kontrol, tillade, at en kvbd fremstilles ved at ændre basisproduktet for denne vin ved tilsætning af et eller flere vinavlsprodukter, der ikke har oprindelse i det bestemte dyrkningsområde, hvis navn vinen bærer. For at sikre, at de erhvervsdrivende og de kompetente myndigheder ikke stilles ringere ved udløbet af denne undtagelse omhandlet i artikel 31, stk. 3, i forordning (EF) nr. 753/2002, bør der vedtages en ny forlængelse.
(2)

Ved Rådets forordning (EF) nr. 312/2003 af 18. februar 2003 om Fællesskabets gennemførelse af toldbestemmelserne i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side ( 2 ) indførtes der et supplerende bilateralt toldkontingent på 2 000 tons med en årlig forhøjelse på 10 % af den oprindelige mængde for KN-kode 0204 fra 1. februar 2003. Det kontingent blev lagt til GATT/WTO-kontingentet for Chile, og begge kontingenter bør fortsat forvaltes på samme måde i 2006. Endvidere blev dette kontingent genstand for en regnefejl ved tildelingen af kontingentet for 2005 under Kommissionens forordning (EF) nr. 2202/2004 af 21. december 2004 om åbning af EF-toldkontingenter for 2005 for får, geder, fårekød og gedekød ( 3 ) således at der blev tildelt en mængde på 5 417 tons i stedet for 5 400 tons. Forskellen på 17 tons bør derfor fratrækkes den mængde, der er til rådighed for 2006.
For at gøre det muligt for Kommissionen effektivt at overvåge, om virksomhederne overholder tilsagnet, når der fremlægges en anmodning om overgang til fri omsætning i henhold til tilsagnet for de relevante toldmyndigheder, er fritagelsen for tolden betinget af, at der fremlægges en faktura, som mindst indeholder de oplysninger, der er anført i bilaget til Rådets forordning (EF) nr. 1891/2005. Disse oplysninger er også nødvendige, for at toldmyndighederne med en tilstrækkelig grad af nøjagtighed kan afgøre, om forsendelserne svarer til handelsdokumenterne. Hvis der ikke fremlægges en sådan faktura, eller hvis den ikke svarer til den vare, der frembydes for toldmyndighederne, vil der i stedet skulle betales antidumpingtold med den relevante sats.
(6)

Direktiv 2004/117/EF ( 9 ) har udvidet anvendelsesområdet for Fællesskabets ordning for ligestilling af frø til at omfatte alle kategorier af frø, herunder præ-basisfrø. Det vil derfor være hensigtsmæssigt at ændre beslutning 2003/17/EF ( 10 ) for at tilnærme bestemmelserne i nævnte beslutning til de ændrede bestemmelser i direktiverne om handel med frø —
(5)

Ved Kommissionens forordning (EF) nr. 1334/2001 ( 3 ) blev der for første gang givet foreløbig tilladelse til at anvende vækstfremmeren Formi LHS (kaliumdiformat) til smågrise og slagtesvin. Den ansvarlige for markedsføringen af Formi LHS (kaliumdiformat) har i henhold til artikel 4 i nævnte direktiv indgivet en ansøgning om en foreløbig tilladelse til udvidelse af anvendelsen som vækstfremmer til søer i en periode på fire år. Den Europæiske Fødevaresikkerhedsautoritet (EFSA) har afgivet udtalelse om sikkerheden for mennesker, dyr og miljø ved anvendelse af dette præparat under de betingelser, der er fastsat i bilag I til denne forordning. Vurderingen viser, at betingelserne for en sådan tilladelse i henhold til artikel 9a, stk. 1, i direktiv 70/524/EØF er opfyldt. Anvendelse af det pågældende præparat, jf. bilag I, bør derfor tillades for en periode på fire år.
(18)

På grundlag af de dokumenter og bevismateriale, der blev fremlagt i løbet af undersøgelsen, var det muligt at konkludere, at der i multikombinerbare former af DRAMs, som ikke havde koreansk oprindelse, kunne indgå DRAM-chips og/eller monterede DRAMs af koreansk oprindelse. Tre typer af beviser gav mulighed for at drage ovennævnte konklusion. For det første blev der fremlagt umiddelbart bevis for, at der i nogle multikombinerbare former af DRAMs, som var blevet angivet med oprindelse i andre lande end Republikken Korea, også indgik monterede DRAMs med oprindelse i Republikken Korea og fremstillet af selskaber, der er omfattet af udligningstolden. For det andet blev der i 2003 udstedt en bindende oprindelsesoplysning vedrørende multikombinerbare former af DRAMs henhørende under KN-kode ex854890 10 (Taric-kode 85489010*10), som dels var fremstillet i USA, dels i Republikken Korea. Endelig blev der fremlagt to presseartikler, hvori det refereres, at gældende ikke-præferentielle oprindelsesregler i Fællesskabet gav koreanske selskaber mulighed for at eksportere DRAM-chips eller monterede DRAMs til Fællesskabet, fremstillet af koreanske selskaber, der var omfattet af udligningstolden, ved at inkorporere dem i DRAM-moduler, som blev angivet med anden oprindelse end Republikken Korea.
(10)

Ved Kommissionens forordning (EF) nr. 1333/2004 ( 7 ) blev der givet tilladelse uden tidsbegrænsning til at anvende mikroorganismepræparatet af Enterococcus faecium (NCIMB 11181) til kalve og smågrise. Der er fremlagt nye oplysninger til støtte for en ansøgning om at udvide tilladelsen til at anvende det pågældende mikroorganismepræparat til også at omfatte slagtekyllinger. Den Europæiske Fødevaresikkerhedsautoritet (EFSA) afgav den 13. april 2005 positiv udtalelse om tilsætningsstoffets sikkerhed for så vidt angår anvendelse til dyrekategorien slagtekyllinger på de betingelser, der er fastsat i bilag IV til denne forordning. Vurderingen viser, at betingelserne for en sådan tilladelse i henhold til artikel 9e, stk. 1, i direktiv 70/524/EØF er opfyldt. Anvendelse af det pågældende mikroorganismepræparat, jf. bilag IV, bør derfor tillades foreløbigt for en periode på fire år.
(3)

For ikke at ødelægge handelsmønstrene bør medlemsstaterne derfor være bemyndigede til at træffe sådanne afgørelser vedrørende specifikt materiale, der importeres fra bestemte lande. Kommissionens analyse viser, at sådant materiale frembyder samme sikkerhed som forstligt formeringsmateriale, der er produceret i Fællesskabet i overensstemmelse med direktiv 1999/105/EF.
Som anført i CEPT-rapporten er det kun muligt for radarer til radiolokalisering og WAS/RLAN at dele frekvensbåndene 250-5 350 MHz og 5 470-5 725 MHz, hvis der anvendes effektbegrænsning og dæmpningsteknikker, som sikrer, at WAS/RLAN ikke skaber interferens for radaranvendelser og -systemer. Effektbegrænsning (TPC) og dynamisk frekvensvalg (DFS) er derfor medtaget i den harmoniserede standard EN 301 893 ( 7 ), som er udarbejdet af Det Europæiske Institut for Telestandarder (ETSI) for at give en formodning om WAS/RLAN-udstyrets overensstemmelse med direktiv 1999/5/EF. Effektbegrænsning (TPC) for WAS/RLAN i frekvensbånd 5 250-5 350 MHz og 5 470-5 725 MHz vil gøre det nemmere at dele frekvenser med satellitbaserede tjenester, idet den aggregerede interferens mindskes. Med DFS, som opfylder lokaliserings-, drifts- og reaktionstidskravene i bilag I til henstilling ITU-R M. 1652 ( 8 ) undgås det, at WAS/RLAN bruger frekvenser, som bruges af radar. Det overvåges, hvor effektive dæmpningsteknikkerne i EN 301 893 er til at beskytte fastfrekvensradar. Standarden kan ændres for at tage højde for nye udviklinger ud fra medlemsstaternes undersøgelse af passende prøvemetoder og procedurer for dæmpning.
(5)

Den ansvarlige for markedsføringen af Salinomax 120G indgav i henhold til artikel 4 i nævnte direktiv en ansøgning om godkendelse for en tiårig periode af dette coccidiostatikum til slagtekyllinger. Den Europæiske Fødevaresikkerhedsautoritet (EFSA) har afgivet udtalelse om sikkerheden for mennesker, dyr og miljø ved anvendelse af dette præparat under de betingelser, der er fastsat i bilag I til denne forordning. Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt. Anvendelse af det pågældende præparat, jf. bilag I, bør derfor tillades for en periode på ti år.
(2)

FN's Levnedsmiddel- og Landbrugsorganisation (FAO) forvalter et program for forebyggelse og bortskaffelse af forældede og uønskede pesticider, som har til formål at bistå udviklingslande med at finde og bortskaffe gamle pesticidlagre og jord forurenet med disse produkter som følge af udsivning. Dertil kommer, at fremstilling, anvendelse og udledning af persistente organiske miljøgifte samt sikker håndtering af affald, der indeholder sådanne, er omfattet af to internationale retligt bindende instrumenter, der skal beskytte menneskers sundhed og miljøet mod disse stoffer. Da udviklingslandene og lande med overgangsøkonomi ikke altid råder over de nødvendige faciliteter til sikker destruktion eller oparbejdning af disse lagre og af forurenet jord, er overførslen af denne jord til et behandlingsanlæg med henblik på forarbejdning eller destruktion dækket af internationale aftaler og programmer.
(4)

Da direktiv 92/50/EØF, 93/36/EØF og 93/37/EØF er blevet erstattet af direktiv 2004/18/EF, og direktiv 93/38/EØF er blevet erstattet af direktiv 2004/17/EF, er det nødvendigt at udarbejde et enkelt sæt ajourførte standardformularer under hensyn til de oplysninger, der kræves i henhold til disse direktiver, og i et format, der kan håndteres elektronisk
(98)

På grundlag af ovenstående fastsættes den endelige told til følgende:



Selskab Endelig antidumpingtold Far Eastern Industries (Shanghai) Ltd 14,1 % Fuzhou Fuhua Textile & Printing Dyeing Co., Ltd 14,1 % Fuzhou Ta-Tung Textile Works Co., Ltd 14,1 % Hangzhou CaiHong Textile Co., Ltd 37,1 % Hangzhou De Licacy Textile Co., Ltd. 14,1 % Hangzhou Fuen Textile Co., Ltd 37,1 % Hangzhou Hongfeng Textile Co., Ltd 14,1 % Hangzhou Jieenda Textile Co., Ltd 14,1 % Hangzhou Jinsheng Textile Co., Ltd 37,1 % Hangzhou Mingyuan Textile Co., Ltd 14,1 % Hangzhou Shenda Textile Co., Ltd 14,1 % Hangzhou Xiaoshan Phoenix Industry Co., Ltd 37,1 % Hangzhou Yililong Textile Co., Ltd 14,1 % Hangzhou Yongsheng Textile Co., Ltd 14,1 % Hangzhou Zhengda Textile Co., Ltd 37,1 % Hangzhou ZhenYa Textile Co., Ltd 14,1 % Huzhou Styly Jingcheng Textile Co., Ltd 14,1 % Nantong Teijin Co., Ltd 14,1 % Shaoxing Ancheng Cloth industrial Co., Ltd 14,1 % Shaoxing China Light & Textile Industrial City Somet Textile Co., Ltd 37,1 % Shaoxing County Fengyi Textile Printing & Dyeing Co., Ltd 37,1 % Shaoxing County Huaxiang Textile Co., Ltd 26,7 % Shaoxing County Jiade Weaving and Dyeing Co., Ltd 14,1 % Shaoxing County Pengyue Textile Co., Ltd 14,1 % Shaoxing County Qing Fang Cheng Textiles Imp. & Exp. Co., Ltd 33,9 % Shaoxing County Xingxin Textile Co., Ltd 14,1 % Shaoxing Golden tree silk Printing Dyeing and Sandwashing Co., Ltd 37,1 % Shaoxing Nanchi Textile Printing-Dyeing Co., Ltd 37,1 % Shaoxing Ronghao Textiles Co., Ltd 33,9 % Shaoxing Tianlong Import and Export Co., Ltd 46,4 % Shaoxing Xinghui Textile Co., Ltd 37,1 % Shaoxing Yinuo Printing & Dyeing Co., Ltd 14,1 % Shaoxing Yongda Textiles Co., Ltd 37,1 % Shaoxing Zhengda Group Co., Ltd 14,1 % Wujiang Canhua Imp. & Exp. Co., Ltd 56,2 % Wujiang Longsheng Textile Co., Ltd 14,1 % Wujiang Xiangsheng Textile Dyeing & Finishing Co., Ltd 14,1 % Zhejiang Golden Time Printing and Dyeing knitwear Co., Ltd 37,1 % Zhejiang Huagang Dyeing and Weaving Co., Ltd 37,1 % Zhejiang Shaoxiao Printing and Dyeing Co., Ltd 37,1 % Zhejiang Shaoxing Tianyuan Textile Printing and Dyeing Co., Ltd 14,1 % Zhejiang Shaoxing Yongli Printing and Dyeing Co., Ltd 14,1 % Zhejiang XiangSheng Group Co., Ltd 14,1 % Zhejiang Yonglong Enterprises Co., Ltd 14,1 % Zhuji Bolan Textile Industrial Development Co., Ltd 14,1 %
(91)

På grundlag af ovenstående bør den endelige told være følgende:



Land Eksporterende producent: Antidumpingtold Kina Tengzhou Tengda Stainless Steel Product Co., Ltd, Tengzhou City 11,4 % Tong Ming Enterprise (Jiaxing) Co. Ltd, Zhejiang 12,2 % Alle andre selskaber 27,4 % Indonesien PT. Shye Chang Batam Indonesia, Batam 9,8 % Alle andre selskaber 24,6 % Taiwan Arrow Fasteners Co. Ltd, Taipei 15,2 % Jin Shing Stainless Ind. Co. Ltd, Tao Yuan 8,8 % Min Hwei Enterprise Co. Ltd, Pingtung 16,1 % Tong Hwei Enterprise, Co. Ltd, Kaohsiung 16,1 % Yi Tai Shen Co. Ltd, Tainan 11,4 % Samarbejdende eksporterende producenter, der ikke indgik i stikprøven 15,8 % Alle andre selskaber 23,6 % Thailand A.B.P. Stainless Fasteners Co. Ltd, Ayutthaya 11,1 % Bunyat Industries 1998 Co. Ltd, Samutsakorn 10,8 % Dura Fasteners Company Ltd, Samutprakarn 14,6 % Siam Screws (1994) Co. Ltd, Samutsakorn 11,0 % Alle andre selskaber 14,6 % Vietnam Alle andre selskaber 7,7 %
(4)

Italien har i overensstemmelse med direktiv 2002/60/EF forelagt en plan for udryddelse af afrikansk svinepest hos vildtlevende svin i regionen Sardinien til godkendelse. Planen omfatter også foranstaltninger til at forhindre, at sygdommen spredes til tamsvin.
(2)

Den 12. juli 2004 bemyndigede Rådet Kommissionen til at indlede forhandlinger efter artikel XXVIII i GATT 1994 med henblik på at ændre visse indrømmelser for bananer. I overensstemmelse hermed meddelte Fællesskabet den 15. juli 2004 WTO, at det agtede at ændre indrømmelserne for pos. 0803 00 19 (bananer) i EF toldliste CXL. Kommissionen har i samråd med det udvalg, der er nedsat ved traktatens artikel 133, og Specialkomitéen for Landbrug ført forhandlinger inden for rammerne af Rådets forhandlingsdirektiver.
(1) For post 2A.2 gælder undtagelsen kun for data, der kræves for 1997. For posterne 2A.6, 8, 9, 22 gælder undtagelsen kun data, som kræves for perioden 1995 til 1998. For posterne 2A.12, 29, 30, 31, 32 gælder undtagelsen kun data, som kræves for perioden 1995 til 2001. For posterne 3A,28 og 3B.11 gælder undtagelsen kun data, som kræves for perioden 1995 til 1997.

(2) For posterne 2A.2, 3, 7, 13, 19, 22 gælder undtagelsen kun data, som kræves for perioden 1995 til 1998.

(3) Slovenien har undtagelse for alle data, der kræves i tabel 2A, 2B, 3A og 3B i bilag I for perioden 1995 til 1998. For posterne 1A.2, 3, 4, 5 gælder undtagelse kun for data, der kræves for perioden 1995 til 1998. For posterne 2A.10, 11, 12, 24 gælder undtagelse kun for data, der kræves for 1999.
(3)

Gennemgangen af denne anmodning har vist, at betingelserne for godkendelse af disse klassificeringsmetoder er opfyldt for apparatet HGP 4, men kun delvist for apparatet ZP-DM5. For at give de slovenske myndigheder tid til at foretage en ny dissektionsprøve bør godkendelsen af apparatet ZP-DM5 tidsbegrænses.
KOMMISSIONENS AFGØRELSE af 21. december 2005 om listen over begunstigede lande, som opfylder betingelserne for den særlige ansporende ordning for bæredygtig udvikling og god regeringsførelse, jf. artikel 26, litra e), i Rådets forordning (EF) nr. 980/2005 om anvendelse af et arrangement med generelle toldpræferencer (2005/924/EF) (EFT L 337, 22.12.2005, p.50)
(6)

For sammenlignende EF-prøver og -analyser, der varer mere end et år, bør den del af prøverne og analyserne, der foregår efter det første år, kunne godkendes af Kommissionen uden yderligere forelæggelse for Den Stående Komité for Frø og Plantemateriale henhørende under Landbrug, Havebrug og Skovbrug, for så vidt der er tilstrækkelige bevillinger til rådighed.
(41)

Dette argument kunne ikke godtages, idet oplysningerne fra eksportøren og importøren ikke var forenelige. Under kontrolbesøget hos den eksporterende producent fik undersøgelsesgruppen at vide, at grunden til, at eksportpriserne mellem parterne var langt højere end normalt, var en særlig ordning eller aftale mellem den eksporterende producent og importøren. Derudover blev der i eksportfakturaerne henvist til denne aftale for nærmere oplysninger. Den eksporterende producent benægtede eksistensen af en skriftlig aftale, men forklarede, at den pågældende importør var rede til at betale så høje priser for at opnå og fastholde eneretten til salg af visse af den eksporterende producents varer til bestemte markeder. Importøren benægtede også eksistensen af enhver form for særlig forbindelse og forklarede under kontrolbesøget, at de priser, han havde betalt den eksporterende producent, var højere på grund af de pågældende varers høje kvalitet. Konklusionen blev, at eksportpriserne under disse omstændigheder måtte anses for at være upålidelige, og at de måtte justeres enten på grund af en eller anden form for kompensationsaftale i lyset af artikel 2, stk. 9, i grundforordningen, eller på grund af forskelle i de fysiske egenskaber, som afspejler den særligt høje kvalitet, varerne påstås at have, i lyset af artikel 2, stk. 10, litra a), i grundforordningen. Påstanden angående kvaliteten blev ikke underbygget af nogen form for bevis og stred i høj i grad mod undersøgelsesresultaterne. I mangel af yderligere oplysninger blev eksportpriserne beregnet som beskrevet i betragtning (49) i forordningen om midlertidig told.